تورکیه-‌نین حاتای ویلایتی‌نین یایلاداغی قصبه‌سینده سوریه-دن تورکیه‌یه قانون‌سوز یوللا گیرمه‌یه جهد ائدن 97 کوچمن یاخالانیب.
سوریه سرحدینده کئشیک چکن تهلوکه‌سیزلیک قوه‌لری قیزیل چات، توپراک توتان، چالی بوغازی و پوللویازی سرحد کئچید منطقه‌سینده کی مرکز ساحه‌سینده غیری -قانونی یوللا کئچمه‌یه جهد ائدن اینسان‌لاری آشکارلاییب.
یاخا‌لانان 77 نفرین سوریه-لی اولدوق‌لاری بیلدیریلیب.
یایلاداغی قصبه ژاندارم قوموتانلیغی حیسه‌لری ده شئنکوی محله‌سی اراضی‌لرینده سوریه-دن تورکیه‌یه غیری -قانونی یوللا گیرمه‌یه جهد ائدن 20 نفری یاخالاییب.
یاخا‌لانان کوچمنلر قانونی پروسه ‌دوردان سونرا اؤلکه‌دن چیخاریلیب.
ادیرنه شهرینده ده غیری-قانونی یوللا اؤلکه خاریجینه چیخماغا جهد ائدن 61 نفر یاخالانیب.
ژاندارم دسته‌لری مریچ قصبه‌سینه باغلی کاواک‌لی کندی یاخینلیغیندا بیر ماشینی ساخلاییب. آپاریلان آختاریشدا قانون‌سوز یوللا اؤلکه خاریجینه چیخماغا جهد ائدن عراق و سوریه وطنداشی 26 نفر یاخالانیب.
همین کنده یاخین بیر یئرده ساخلانیلان ماشیندا دا عراق و پاکیستان وطنداشی 35 نفر یاخالانیب.
چاناققالانین آیواجیک کندینده ده غیری -قانونی یول‌لاردان یونانیستانین میدیللی آداسینا گئتمه‌یه جهد ائدن افغانیستان وطنداشی 64 نفر یاخالانیب. اونلارین آراسیندا قادین و اوشاق‌لارین دا اولدوغو بیلدیریلیب.
